Държавен вестник, бр. 8, 2012 г., стр. 41

БРОЙ  8	
Д Ъ Р Ж А В Е Н  В Е С Т Н И К 	
СТР.  41  
Чл. 26. Комисията обявява резултатите от 
етапа „Изследване на физическата годност“ и 
допуска до участие в следващия конкурсен етап 
кандидатите, преминали елиминаторния праг. 
Раздел ІІ
Изследване на интелектуалните способности 
Чл. 27. На етапа „Изследване на интелек­
туалните способности“ кандидатът се явява 
по график пред експертна група на писмен 
тест за проверка и оценка на интелектуалните 
способности. 
Чл. 28. Писменият тест се разработва и 
провежда по специализирана методика за 
изследване на интелектуалните способности 
на кандидатите за постъпване на държавна 
служба в МВР (приложение № 2). 
Чл. 29. Експертната група за изследване 
на интелектуалните способности:
1. вписва индивидуалните резултати от теста 
за изследване на интелектуалните способно­
сти в карта за оценка по образец, определен 
в методиката;
2. обобщава резултатите от индивидуал­
ните карти за оценка в протокол по образец, 
определен в методиката. 
Чл. 30. Ръководителят на експертната група 
за оценка на интелектуалните способности 
представя резултатите пред конкурсната 
комисия. 
Чл. 31. (1) Комисията обявява резултатите 
от етапа „Изследване на интелектуалните 
способности“, класира по бал кандидатите, 
преминали елиминаторния праг, и ги допуска 
до участие в следващия конкурсен етап. 
(2) Балът се образува като математически 
сбор от оценката на резултатите от етап „Из­
следване на физическата годност“ и оценката 
на резултатите от етап „Изследване на инте­
лектуалните способности“. 
(3) Броят на допуснатите до следващия 
конкурсен етап кандидати е равен на обя­
вените вакантни длъжности, умножени по 
коефициент 3. 
Раздел ІІІ
Психологично изследване
Чл. 32. На етапа „Психологично изслед­
ване“ кандидатът се явява по график пред 
експертна група от психолози за оценка на 
психологичните качества, ценностната ори­
ентация и нагласите, имащи отношение към 
професионалната пригодност. 
Чл. 33. Психологичното изследване се 
организира и провежда по специализирана 
методика за психологично изследване на кан­
дидатите за постъпване на държавна служба 
в МВР (приложение № 3). 
Чл. 34. Експертната група за психологично 
изследване:
1. изследва кандидата и вписва резултатите 
от изследването в карта за оценка по образец, 
определен в методиката;
2. обобщава индивидуалните резултати в 
протокол по образец, определен в методиката. 
Чл. 35. Ръководителят на експертната 
група за психологично изследване представя 
резултатите пред конкурсната комисия. 
Чл. 36. (1) Комисията обявява резултати­
те, класира по бал кандидатите, преминали 
елиминаторния праг, и ги допуска до участие 
в следващия конкурсен етап. 
(2) Кандидатите, оценени като психоло­
гически непригодни за държавна служба в 
МВР, не се допускат до участие в следващия 
етап на конкурса. 
(3) Балът се образува като математически 
сбор от бала по чл. 31, ал. 2 и оценката на 
резултатите от психологичното изследване 
на кандидата. 
(4) Броят на допуснатите до следващия 
конкурсен етап кандидати е равен на обя­
вените вакантни длъжности, умножени по 
коефициент 2. 
Раздел ІV
Заключително интервю
Чл. 37. На етапа „Заключително интервю“ 
кандидатът се явява по график пред конкурс­
ната комисия за оценка на мотивацията, про­
фесионално значимите личностни качества, 
познания и способности. 
Чл. 38. (1) Заключителното интервю се 
организира и провежда по специализирана 
методика за провеждане на заключително 
интервю с кандидатите за постъпване на 
държавна служба в МВР (приложение № 4), 
в която се определя елиминаторен праг. 
(2) Кандидатите, които не са преминали 
елиминаторния праг на етапа „Заключително 
интервю“, отпадат от участие в конкурса. 
Чл. 39. Членовете на конкурсната комисия 
отразяват резултатите на кандидата в карта за 
оценка по образец, определен в методиката. 
Чл. 40. (1) Конкурсната комисия обявява 
резултатите от етапа „Заключително интер­
вю“ и извършва крайно класиране по бал на 
кандидатите, преминали елиминаторния праг. 
(2) Балът се образува като математически 
сбор от бала по чл. 36, ал. 3 и оценката на 
резултатите от етапа „Заключително интервю“. 
Г л а в а  ч е т в ъ р т а
РАЗПРЕДЕЛЯНЕ НА КАНДИДАТИТЕ
Чл. 41. (1) Кандидатът се явява по график 
пред конкурсната комисия по реда на крайното 
класиране и избира длъжност в структурата, 
за която е класиран.